text: Primeres comunitats - Parròquia de Centelles Primeres comunitats
  Inici » Primeres comunitats
  Primeres comunitats
  Dimecres vam tenir una segona sessió de formació per adults centrada en l'Evangeli de Marc, amb el mestratge de Mn. Josep Escós. Aquest text escrit és tingut pel primer dels evangelis canònics. A part d'analitzar estructures i significats catequètics del text, Escós va comentar també que l'evangelista es dirigia a les primeres comunitats de creients. Unes comunitats que experimentaven uns inicis durs i dramàtics, però forts en la defensa de la seva fe. Parlaríem d'uns cinquanta anys després de la Passió, Mort i Resurrecció de Crist. Va remarcar algunes diferències entre la comunitats vinculades a la tradició jueva i d'altres primerenques més relacionades amb la cultura grega. Sobretot aquestes darreres desconeixien els costums més propis del Cristianisme derivats del judaisme, però unes i altres compartien l'essencial: la caritat, la solidaritat. Va explicar que els cristians primers es reunien i celebraven àpats, amb gran abundància i varietat d'aliments que compartien entre tots i amb els pobres. Uns anys més tard Sant Pau, i va esmentar també, Sant Bernabé, treballarien per obrir els costums cristians al món nou jueu ja que uns tenien una visió més exclusiva del poble de Déu, i en canvi, els altres no en formaven part.